Zásady dodržiavania opatrení pre zákonných zástupcov

* Dodržiavať hygienicko – epidemiologické opatrenia pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy (nosenie rúšok, dodržiavanie odstupov, dezinfekcia rúk).
* Dodržiavať pokyny riaditeľa materskej školy, ktoré upravujú podmienky Materskej školy, Švermova 8, Valaská na obdobie do konca školského roku 2019/2020.
* Odovzdávať dieťa výhradne zamestnancovi, ktorý dieťa prevezme až po zmeraní teploty a na základe záveru ranného zdravotného filtra.
* Predložiť pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (Vyhlásenie o bezinfekčnosti).
* Rešpektovať pravidlá nosenia hračiek a iného materiálu alebo pomôcok z domáceho prostredia do materskej školy, stanovené riaditeľom materskej školy.
* V prípade, že u dieťaťa je podozrenie alebo potvrdené ochorenie na COVID 19, bezodkladne o tejto situácii informovať príslušného vyučujúceho a riaditeľa školy.
* Povinnosťou zákonného zástupcu je aj bezodkladne nahlásiť karanténu, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.
* Zákonný zástupca pri odovzdaní dieťaťa do materskej školy denne podpisuje Prehlásenie zákonného zástupcu o zdravotnom stave dieťaťa (Prehlásenie o zdravotnom stave dieťaťa).